Non met vakansie! – Innibos
Lizz Meiring is aktrise, regisseur, skrywer, stemkunstenaar, vervaardiger en televisieaanbieder. Sy is al 35 jaar in die bedryf en 2000 produksies later voel sy nog steeds onverdund hartstogtelik oor haar beroep en die meelopers in die Uitvoerende Kunste. Die produksie Non met vakansie het sy self geskryf en sê dat die toegewydheid van nonne haar baie fassineer.
'n Non kry nooit vakansie nie – slegs kort welwillendheid verlof as daar 'n familie krisis is. Hierdie toneelstuk handel oor Suster Magdalene, 'n katolieke non in haar vyftigs, wat by 'n kruispad staan oor haar lewenskeuse wat sy gemaak het. Sy moet net wegkom om te gaan dink. Iewers ver, waar niemand haar kan vind of beïnvloed nie.
Sy bewimpel 'n wegbreek en bevind haarself in vreemde omgewing, 'n vreemde wêreld wat aanbeweeg het sedert sy as 'n 22-jarige Afrikaanse Protestante meisie die roeping gevoel het om haar lewe te wy aan haar geloof. Haar krisis is nie haar geloof nie, haar krisis is vele ander aspekte van haar lewe. Op 'n obskure eiland ontmoet sy 'n man wat besig is om 'n strandkroeg te bou. Jonk, astrant, 'n eks- branderplankryer wat opsoek is na die ewige vakansie. Hy is totaal die antitese van wat sy is. Wat volg is 'n verhaal vol intriges: 'n rits verrassings, kinkels en draaie, humor, patos en magiese momente wag op die gehoor. Dis slim, warmhartig en vermaaklik.
Suster Magdalene word gespeel deur multi bekroonde LIZZ MEIRING wat vanjaar 35 jaar in die bedryf vier. Die rol van Michael, die man op die eiland, word vertolk deur briljante jong akteur en sanger – WYNAND VAN VOLLENSTEE -die gewilde "Gielie " in die TV-reeks "Ouboet en Wors" en die TV-rolprent "Playboys" Legendariese akteur, regisseur en vervaardiger – Gert van Niekerk – behartig die regie.